Łaz (AK/SN). Serbski ludowy moler Horst Šlosar (1903–1964) je fachowcam hišće přemało znaty a přemało wobkedźbowany. Za swoje mnohostronske skutkowanje zasłuža sej wón wjace připóznaća, tež mjez Serbami. Tole podšmórny Jurij Łušćanski minjeny pjatk w swojim přednošku we Łazowskim Domje Zejlerja a Smolerja na přeprošenje tamnišeho spěchowanskeho towarstwa. Łušćanski je so ze žiwjenjom a skutkowanjom Horsta Šlosarja dokładnje zaběrał. W listach, nowinskich wozjewjenjach, dokumentach a jeho zawostajenstwje je bywši hudźbny redaktor a pozdźiši referent Domowiny za Šlosarjom slědźił a tak jeho zajimawe žiwjenje wotkrył.
szl_Latn